[pic] | KOMISIJA EVROPSKIH SKUPNOSTI |

Bruselj, 20.4.2007

COM(2007) 205 konč.

2006/0018 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES v zvezi s

skupnim stališčem Sveta o sprejetju predloga direktive Evropskega parlamenta in Sveta o spremembi Direktive Sveta 76/769/EGS v zvezi z omejitvami pri trženju nekaterih merilnih naprav, ki vsebujejo živo srebro

2006/0018 (COD)

SPOROČILO KOMISIJEEVROPSKEMU PARLAMENTUv skladu z drugim pododstavkom člena 251(2) Pogodbe ESv zvezi s

skupnim stališčem Sveta o sprejetju predloga direktive Evropskega parlamenta in Sveta o spremembi Direktive Sveta 76/769/EGS v zvezi z omejitvami pri trženju nekaterih merilnih naprav, ki vsebujejo živo srebro

(Besedilo velja za EGP)

1. OZADJE

Datum posredovanja predloga Evropskemu parlamentu in Svetu (dokument COM(2006) 0069 konč. – 2006/0018(COD): | 21. februar 2006 |

Datum mnenja Evropskega ekonomsko-socialnega odbora: | 13.9.2006 |

Datum mnenja Evropskega parlamenta, prva obravnava: | 14. november 2006 |

Datum političnega dogovora (Svet za konkurenčnost): | 13. december 2006 |

Datum sprejetja skupnega stališča: | 19.4.2007 |

2. CILJ PREDLOGA KOMISIJE

Direktiva bi uvedla omejitve pri trženju nekaterih merilnih naprav, ki vsebujejo živo srebro, z namenom ohranitve notranjega trga in zagotavljanja visoke ravni varovanja zdravja ljudi in okolja.

Ta predlog je prvi od številnih načrtovanih zakonodajnih ukrepov za izvajanje strategije Skupnosti za živo srebro, sprejete januarja 2005. Omejitve bi prepovedale dajanje v promet termometrov za merjenje telesne temperature, v ki vsebujejo živo srebro (namenjenih prodaji prebivalstvu in strokovnim uporabnikom), in vseh drugih naprav, ki vsebujejo živo srebro, namenjenih prodaji prebivalstvu. Merilne naprave v sektorju zdravstvenega varstva, razen termometrov za merjenje telesne temperature, se izključijo iz prepovedi zaradi zagotavljanja varnosti bolnikov, ker še ni zanesljivo, ali so na voljo druge zanesljive in enako učinkovite alternativne rešitve. Druge strokovne in znanstvene uporabe so zelo omejene in zaradi sorazmernosti niso vključene v omejitev.

3. PRIPOMBE NA SKUPNO STALIŠČE

3.1 SPLOšNE PRIPOMBE NA SKUPNO STALIščE

Komisija lahko podpre skupno stališče Sveta. Skupno stališče je v skladu s kompromisnim sporazumom, doseženim na neformalnih razgovorih med Svetom, poročevalko Evropskega parlamenta in Komisijo, vendar pa v Evropskem parlamentu ni dobilo večine. Skupno stališče so podprle vse države članice, razen Danske in Švedske, ki sta predlogu nasprotovali, ker sfigmomanometri (naprave za merjenje krvnega pritiska) za uporabo v sektorju zdravstvenega varstva ne bi bili prepovedani.

3.2 Spremembe Evropskega parlamenta, ki so zajete v spremenjenem predlogu in skupnem stališču

V skupnem stališču so zajete vse spremembe Evropskega parlamenta, ki jih Komisija lahko sprejme. Te so: (i) spremembe 12, 16, 17, ki jih je Komisija v celoti sprejela, ker izboljšujejo jasnost uvodnih izjav (ii) spremembi 18 (zadnji del) in 15, ki Komisijo pozivata, da preveri, ali so na voljo druge alternativne rešitve sfigmomanometrom, ki vsebujejo živo srebro, in drugim merilnim napravam za industrijsko in poklicno uporabo z namenom razširitve obsega omejitev in (iii) spremembi 13 in 19 (prvi del), ki omogočata nadaljnje trgovanje s „starinskimi“ merilnimi napravami, ki vsebujejo živo srebro, ker takšno trgovanje poteka v omejenem obsegu in ne predstavlja tveganja za zdravje ljudi in okolje.

3.3 Spremembe Evropskega parlamenta, ki niso zajete v spremenjenem predlogu in niso vključene v skupno stališče

Komisija ni sprejela številnih sprememb in zato niso vključene v skupno stališče. Te so: (i) sprememba 6, ker ni znanstvene podlage za razširitev omejitev na naprave, ki vsebujejo živo srebro razen tistih, opisanih v predlogu (ii) sprememba 8, ker Komisija ne more sprejeti prepovedi sfigmomanometrov za uporabo v zdravstvu, ki so po mnenju večine medicinskih strokovnjakov ključnega pomena za umerjanje ter diagnosticiranje in zdravljenje posebnih zdravstvenih stanj bolnikov (iii) sprememba 9, ker ne spreminja pomena izvirnega besedila in je manj jasna (iv) sprememba 19 (zadnji del), ker Komisija ne more podpreti stalnega odstopanja za barometre, namenjene prodaji prebivalstvu, ker so ob primerljivih stroških na voljo že druge alternativne rešitve brez vsebnosti živega srebra.

3.4 Stališče Komisije o novih določbah Sveta

Skupno stališče vključuje spremembe prvotnega predloga, ki jih Komisija lahko sprejme. Poleg nekaterih pojasnil v uvodnih izjavah, glavne spremembe zadevajo naslednje dopolnitve: (i) stalno odstopanje za starinske merilne naprave (ii) začasno odstopanje za barometre, namenjene prodaji prebivalstvu z namenom postopne odprave v dveh letih (iii) pregled s strani Komisije dve leti po začetku veljavnosti direktive v zvezi z drugimi alternativnimi rešitvami sfigmomanometrom in drugim merilnim napravam.

3.5 Glavne težave pri sprejemanju skupnega stališča

Švedska in Danska sta glasovali proti skupnemu stališču, ker menita, da so v sektorju zdravstvenega varstva na voljo druge možnosti za sfigmomanometre, ki vsebujejo živo srebro, in da bi bilo treba njihovo trženje prepovedati.

4. SKLEPI

KOMISIJA PODPIRA SKUPNO STALIščE.

5. IZJAVE KOMISIJE

Niso na voljo.